

MH 64 Deseda Félmaraton 2017.

**2017. 09. 29.**

**Versenykiírás**

**MH 64 Deseda Félmaraton – Kaposvár**

**Időpontja:**

**2017. szeptember 29., péntek 10:00**

**A verseny rendezője:**

**MH 64. Boconádi Szabó József Logisztikai Ezred**

**A verseny fővédnöke:**

***Szita Károly***

*Kaposvár Megyei Jogú Város Polgármestere*

**A verseny védnöke:**

***Gavlik Péter ezredes***

*MH 64. Boconádi Szabó József Logisztikai Ezred, ezredparancsnoka*

**Nevezési díj:**

1000,- Ft

A beérkezett nevezési díjakból a Kaposi Mór Oktatókórház Mosdósi Gyermekrehabilitációs Egység részére a beteg gyermekek és az ott dolgozók munkakörülményeinek javítása érdekében eszközöket szerzünk be.

**Táv:**

24, 5 km – rajt **10:00** órakor (teljesíthető: egyéniben, illetve 2-3 fős váltóban.)

**Rajt és cél**:Táncsics laktanya, Sportkombinát

A verseny távja szilárd útburkolaton került kijelölésre, némi murvás (szilárd) szakasszal. Nyomvonala a mellékelt térképen. A táv teljes egészében nyitott, így számítani kell forgalomra is. A forgalom szabályozásáról a szervezők gondoskodnak (forgalom szabályzó katonák mellett a pálya vonala színes szalaggal is ki lesz jelölve), egyéb esetben közlekedés a KRESZ szabályai szerint. A verseny teljes ideje alatt egészségügyi biztosítás áll rendelkezésre a versenyközpontban és mobil csoporttal a kijelölt útvonalon.

**Időmérés:**

Stopperóra, illetve a versenyközpontban felállított versenyóra segítségével

**Távok, kategóriák:**

**Félmaraton egyéni**:

**Kategóriák:**

* 17-30 év (1987 – 2000)
* 31-40 év (1977 – 1986)
* 41-50 év (1967 – 1976)
* 51-60 év (1957 – 1966)
* 60 év felettiek (1956 és az előtt születtek)

Életkornál a születési év számít.

**Váltó**: Nem, illetve kormegkötés nélkül, 2-3 fős váltókban.

1. váltópont: 5,36 km, 2. váltópont: 11,86 km. (1 futó 5,36 km, 2. futó 6,5 km, 3. futó 12,64 km 3 fős váltó esetén)

A pontokra a váltótagok kiszállítása buszokkal történik, a buszok indulása az 1. váltópontra 09:45, a 2. váltópontra 10:05.

**Betét futam:**

A félmaraton verseny ideje alatt a sportkombinátban **10:30** kezdettel megrendezésre kerül a „Fussuk meg megint a 3200m-t” elnevezésű verseny.

**Kategóriák:**

* 17-30 év (1987 – 2000)
* 31-40 év (1977 – 1986)
* 41-50 év (1967 – 1976)
* 51-60 év (1957 – 1966)
* 60 év felettiek (1956 és az előtt születtek)

Életkornál a születési év számít.

Az eredmény kihirdetése **13:00** órától a rendezői sátor előtt.

**Nevezés:**

Nevezést a következő e-mail címre kérjük eljuttatni: [deseda64@gmail.com](mailto:deseda64@gmail.com) , a mellékelt nevezési lap alapján.

Nevezési határidő a félmaratonra és a váltóra: **2017. szeptember 18. 20:00-ig**

Nevezési határidő a betétfutamra: **2017. szeptember 27. 16:00-ig**

A beérkezett nevezéseket visszaigazoljuk. Nevezni a helyszínen csak a betétfutamra lehet, és csak a logisztikai ezred állományának.

(Kérjük, hogy lehetőség szerint a nevezők jelenjenek is meg a versenyen. Amennyiben erre mód nincs, kérjük a szervezőket értesíteni. Előre is köszönjük!)

**Rajtszám átvétel:**

Minden előnevezett a verseny napján a versenyközpontban tudja átvenni a rajtszámát **09:45**-ig. A betétfutamon résztvevők rajtszámaikat **10:05**-től vehetik át.

**Versenyközpont címe:**

Táncsics laktanya, Sportkombinát, Kaposvár Füredi út 146/A

(bejárat a Kisfaludy utcáról).

Beléptetés **07:35**-től, távozás **13:30**-ig.

**Frissítő állomások:**

A frissítő állomásokon (4 db+a célban) víz, szőlőcukor és banán áll a futók rendelkezésére. Egyéni frissítésről a futóknak kell gondoskodni.

**Díjazás:**

A félmaraton egyéni, váltó és a betétfutam kategória 1.-3. helyezett részére érem, kupa.

Külön díjazás:

* a „legfiatalabb versenyző”;
* a „legidősebb versenyző”;
* új díjazásként bevezetésre kerül a „a tavalyi versenyhez képest legtöbbet javító egyéni futó és váltó”. Fontos: a váltó összetételének azonosnak kell lenni a tavalyi évhez képest, nem elég csak a névegyezőség. Aki 2016. évben technikai idővel (3 óra) fejezte be a versenyt, annak azt az idejét tekintjük futott időnek.

A támogatók jóvoltából a helyezettek díjazását követően tombolahúzás lesz, ahol további értékes díjak kerülnek átadásra. Tombola szelvény a rajtszám, így azt kérjük a húzásig megőrizni, illetve kiemelnénk, hogy aki idő előtt távozik a verseny színhelyéről, annak nem áll módunkban a tombola nyereményét őrizni, így az ismételten kihúzásra kerül.

Minden nevező elismerő oklevélben részesül.

**További információk!**

A helyszínen öltözési és tisztálkodási lehetőség biztosított.

Versenyen részt vehet minden felkészült futó, akik elfogadják a versenykiírásba foglalt feltételeket -és tisztában van vele, mire vállalkozik! Minden futó felelős, hogy egészségi állapota lehetővé tegye a versenyen való indulást. Szervezők semmilyen bekövetkező egészségügyi problémáért felelősséget nem vállalhatnak!

Kizárásra kerül az a versenyző, aki a rajtszámát összehajtja, letakarja, vagy a nevezési lapot pontatlanul, nem a valóságnak megfelelő adatokkal tölti ki.

A versenyen értékmegőrzést nem vállalunk!

Ingyenes parkolás saját felelősségre a laktanyán belül biztosított, amennyiben az a nevezési lapon ez jelezve van.

A rendezvényről a verseny útvonalán, valamit előtte és az eredmény hirdetéskor a rajt területen fotók és filmek készülnek, amit a rendezők megjelenítenek elektronikus és papíralapú kiadványainkban. A versenyen való részvételkor a résztvevők tudomásul veszik, hogy a róluk készült képeket a szervezők szabadon felhasználhatják kiadványaikban. A fotókon és filmeken szereplők ellenszolgáltatásra nem jogosultak.

A nevezési lap kitöltésével és aláírásával, illetve az online nevezéssel a versenyző elfogadja a versenykiírás és versenyszabályzat feltételeit.

Az esemény helyszínén bármilyen kereskedelmi- és reklámtevékenység csak a szervezők előzetes engedélyével, egyeztetett formában és módon végezhető. Egyéb sport-, és kulturális rendezvények reklámozására felületet biztosítunk igény szerint.

Élményekben és sikerekben gazdag szereplést kíván a szervező bizottság!

A pálya és a környéke:

<http://www.futoterkep.hu/futas/MH_64_DESEDA_FELMARATON_2017_09_29_KAPOSVAR_7thy9gb/>

A 2016-os versenyről képek:


<https://www.facebook.com/groups/545477575637370>

**További információ (0-24):**

Miseta Zsolt zászlós 0630/491-7081

Benczés Norbert zászlós 0630/417-7087

Molnár Gábor zászlós 0630/429-7733

****

|  |  |  |
| --- | --- | --- |
| Mhjelksz | NEVEZÉSI LAP  MH 64 Deseda Félmaraton 2017.  Képtalálat a következ&odblac;re: „MH 64.boconádi” |  |

**Cím, ahová küldeni kell:** [deseda64@gmail.com](mailto:deseda64@gmail.com)

|  |  |  |  |
| --- | --- | --- | --- |
| ***Váltó*** | ***1. FUTÓ (5,36 km)*** | ***2. FUTÓ (6,5 km)*** | ***3. FUTÓ (12,64 km)*** |
| Név |  |  |  |
| Születési dátum |  |  |  |
| Alakulat /egyesület |  | | |
| Lakcím |  |  |  |
| Csapat név |  | | |
| Telefonszám (elég a csapatvezető) |  | | |
| E-mail cím (elég a csapatvezető) |  | | |
| Rendszám |  |  |  |

|  |  |  |  |  |
| --- | --- | --- | --- | --- |
| ***Egyéni*** | ***Félmaraton*** | | ***Fussuk meg megint a 3200m-t*** | |
| ***Férfi*** | ***Nő*** | ***Férfi*** | ***Nő*** |
| Név |  |  |  |  |
| Születési dátum |  |  |  |  |
| Alakulat /egyesület |  |  |  |  |
| Lakcím |  |  |  |  |
| Telefonszám |  |  |  |  |
| E-mail cím |  |  |  |  |
| Rendszám |  |  |  |  |

**NYILATKOZAT:**

Tudomásul veszem, hogy a versenyen saját felelősségemre veszek részt. Aláírásommal elismerem, hogy fizikailag jó állapotban vagyok, a versenyre edzésekkel készültem. Ha a fenti okokra visszavezethető bármely károsodás ér, a verseny rendezői felé kárigénnyel, követeléssel nem élek. Egészségi állapotom rendszeresen ellenőriztem, és nem tudok olyan betegségről, amely részvételemet akadályozná.

A versenykiírást elolvastam, tartalmát értelmeztem és elfogadom. Elfogadom, hogy a versenyről készült film- és képanyagon szerepelhetek, és ezért ellenszolgáltatást nem kérek, egyben hozzájárulok, hogy e nevezési lapon szereplő adataimat az egyesület saját rendszerében tárolja, és azokat felhasználja. Tudomásul veszem, hogy kizárásra kerül az a versenyző, aki rajtszámát összehajtja, letakarja, nem a mellére tűzve viseli, a verseny során külső segítséget vesz igénybe. A nevezési lap hiányos vagy pontatlan kitöltéséből adódó problémákért a szervezők nem vállalnak felelősséget.